b'\n_START_ARTICLE_\nIgra staklenih perli\n_START_SECTION_\nZgodovina\n_START_PARAGRAPH_\nPrvotno zasedbo so sestavljali: Zoran Laki\xc4\x87 (klaviature), Vojkan Raki\xc4\x87 (kitara), Predrag Vukovi\xc4\x87 (tolkala) in Dra\xc5\xa1ko Nikodijevi\xc4\x87 (bas in vokal). Konec leta 1977 se jim je pridru\xc5\xbeil bobnar Dragan So\xc4\x87. Medtem so igrali v beograjskih klubih in se pripravljali na snemanje prvega albuma v naslednjem letu, ki pa je bil izdan \xc5\xa1ele leta 1979. Nikodijevi\xc4\x87a je na snemanju drugega albuma Vrt svetlosti istega leta zamenjal Slobodan Trbojevi\xc4\x87. Svoj zadnji koncert, ki je bil posve\xc4\x8den obletnici glasbene revije ITD so imeli leta 1985 v beograjskem Sava centru._NEWLINE_Nikodijevi\xc4\x87 in Raki\xc4\x87 sta pozneje ustanovila post-punk/neo-psihedeli\xc4\x8dni White Rabbit Band. V poznih osemdesetih sta se preselila v ZDA, kjer sta nadaljevala z ustvarjanjem pod imenom White Rabbit Cult. Ostali \xc4\x8dlani so z nem\xc5\xa1kim zalo\xc5\xbenikom Thomasom Wernerjem na za\xc4\x8detku devetdesetih izdali tri koncertne albume s starim materialom.\n_START_SECTION_\nGlasba\n_START_PARAGRAPH_\nOba studijska albuma, ki sta bila med poslu\xc5\xa1alci dobro sprejeta, sta po zvoku zelo podobna zgodnjim Pink Floydom in Hawkwindu pa tudi nem\xc5\xa1kemu krautrocku, predvsem skupinam Can, Tangerine Dream in Gong. Njihovo poznej\xc5\xa1o neuspe\xc5\xa1nost lahko pripisujemo tedanji priljubljenosti novega vala, ki se je pribli\xc5\xbeeval punku in je zelo druga\xc4\x8den od njihovega zvoka._NEWLINE_Skladba\xc2\xa0\xc2\xbbPe\xc4\x87urka\xc2\xab\xc2\xa0z njihovega prvenca mo\xc4\x8dno spominja na pesem\xc2\xa0\xc2\xbbMushroom\xc2\xab\xc2\xa0z albuma Tago Mago skupine Can. Enaki sta po naslovu (prevod obeh naslovov v sloven\xc5\xa1\xc4\x8dini je\xc2\xa0\xc2\xbbGoba\xc2\xab) in po nekaj verzih v besedilu. Prav tako je skladba\xc2\xa0\xc2\xbbPutovanje u plavo\xc2\xab\xc2\xa0po mnenju mnogih kopija\xc2\xa0\xc2\xbbSet the Controls for the Heart of the Sun\xc2\xab\xc2\xa0z albuma A Saucerful of Secrets skupine Pink Floyd.'